
PËR KALIMIN E OBJEKTEVE “MONTIM-MAGAZINË-ZYRA”, “TRANXHAT”, “REPARTI I STAMPIMIT”, “REPARTI I ELEKTROAUTO + WC”, “REPARTI MEKANIK” DHE “FONDERIA”, TË NDËRMARRJES SË OFIÇINËS SË AUTOMJETEVE, TIRANË, NË PËRGJEGJËSI ADMINISTRIMI TË MINISTRISË SË ZHVILLIMIT EKONOMIK, TURIZMIT, TREGTISË DHE SIPËRMARRJES, DHE PËR NJË NDRYSHIM NË VENDIMIN NR. 650, DATË 31.7.2013, TË KËSHILLIT TË MINISTRAVE, “PËR MIRATIMIN E LISTËS SË PJESSHME TË INVENTARIT (PJESA E TRETË, E KATËRT DHE E PESTË) TË PRONAVE TË PALUAJTSHME SHTETËRORE NË BASHKINË TIRANË, TË QARKUT TË TIRANËS”

Në mbështetje të nenit 100 të Kushtetutës dhe të neneve 10, 12, 13, 14 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave

VENDOSI: 

1. Kalimin e objekteve “Montim-magazinë-zyra”, “Tranxhat”, “Reparti i stampimit”, “Reparti i elektroauto + WC”, “Reparti mekanik” dhe “Fonderia”, të Ndërmarrjes së Ofiçinës së Automjeteve, Tiranë, ndodhur në Rrugën e Kavajës, zona kadastrale 8220, sipas listës bashkëlidhur, në përgjegjësi administrimi të Ministrisë së Zhvillimit Ekonomik, Turizmit, Tregtisë dhe Sipërmarrjes.
2. Objektet e përcaktuara në pikën 1, të këtij vendimi, hiqen nga lista e inventarit të pronave të paluajtshme shtetërore, e cila i bashkëlidhet vendimit nr. 650, datë 31.7.2013, të Këshillit të Ministrave, “Për miratimin e listës së pjesshme të inventarit (pjesa e tretë, e katërt dhe e pestë) të pronave të paluajtshme shtetërore në Bashkinë Tiranë, të Qarkut të Tiranës”.


3. Ngarkohen ministri i Zhvillimit Ekonomik, Turizmit, Tregtisë dhe Sipërmarrjes dhe kryere-gjistruesi i Pasurive të Paluajtshme të Republikës së Shqipërisë për zbatimin e këtij vendimi.


Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Niko Peleshi

LISTA 
E OBJEKTEVE SHTETËRORE TË NDËRMARRJES SË OFIÇINËS SË AUTOMJETEVE TIRANË, TË CILAT I KALOJNË NË PËRGJEGJËSI ADMINISTRIMI MINISTRISË SË ZHVILLIMIT EKONOMIK, TURIZMIT, TREGTISË DHE SIPËRMARRJES 

	Nr.
	Objekti
	Vendndodhja
	Zona kadastrale
	Nr. pasurisë
	Sipërfaqja

	1.

	“Montim-magazinë-zyra”
	
Tiranë
	
8220
	
---
	
384 m²

	2.
	“Tranxhat” dhe “Reparti mekanik”
	
Tiranë
	
8220
	
6/14
	
869 m²

	3.
	“Reparti i elektroauto + WC” dhe “Reparti i stampimit”, 
	
Tiranë
	
8220
	
6/142
	
877 m²

	4.
	“Fonderia”
	Tiranë
	8220
	6/143
	288 m²

